ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:5364-Е.03.02-326854/9-2017

16.10.2017. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/0424/2017 (1106/2017)**, за набавку услуга Годишње одржавање редуктора допреме угља, система одшљакивања и редуктора дозатора и додавача - ТЕНТ Б, на захтев заинтересованих лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересована лица су у писаном облику од наручиоца тражила додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Увидом у конкурсну документацију за наведену јавну набавку смо установили да недостају :

1. образац 5 (списак референтних набавки који попуњава понудјац)

2. образац 6 (списак референтних набавки који оверава наруциоц)

којима се доказују додатни услови о пословном капацитету по ставки 4.2 ,тацка 5 у конкурсној документацији.

**ОДГОВОР 1:**

Наведени обрасци ће бити објављљени у форми измена и допуна конкурсне документације.

**ПИТАЊЕ 2:**

На основу  табеле где је дато Врста посла и норматив мислимо да се не може одредити цена за скоро све позиције.

Код позиције  р.б 1 Дато је: Израда и монтажа улазног конусно-тањирастог зупчастог пара (**до пречника тањира 100мм) - Норматив 40 нч.**

Код зупчаника постоје неколико параметара који утичу  на  време израде, а то су поред пречника и сам тип конусно тањирастих зупчаника, број зуба, ширина озубљења, модул,ширина зупчаника,итд.

Код улазног вратила конусно тањирастог пара сви ови параметри и дужина вратила као битна величина.

Код ове позиције сматрамо да се не може дати цена на  само основу пречника тањира који притом није дефинисан јер пише **до пречника тањира 100 мм.**)

Ово питање се односи на све позиције.

**ПИТАЊЕ 3:**

Код позиција р.б 12 и р.б 13  дато је Цилинрични зупчаник са косим или правим зубима (до пречника 300мм) и Цилинрични зупчаник са косим или правим зубима (до пречника 500мм).

У тексту стоји са косим или са правим зубима.Овде се ради о два различита типа зупчаника.Технолошко време за израду зупчаника са правим и косим зубима се разликује  када су сви остали параметри зупчаника исти,тако да мислимо да не могу да се сврстају као иста ставка.

Такође као и претходно дато је **до пречника** тако да може да буде било који пречник до 300 или 500 мм.Исто тако немамо битне податке као дужина озубљења, модул ,број зуба, врста термичке обраде,брушење зупчаника,итд.

**ОДГОВОР 2 и 3:**

Наручилац у свом погону поседује огроман број редуктора, различитих величина, снага и типова. Годишње одржавање редуктора је планирано да функционише тако да је у случају било ког оштештећења утробе било ког редуктора могуће што пре извршити набавку и монтажу оштећеног дела, како се не би доводило у питање функционисање постројења на ком се налази редуктор. Обзиром да има више стотина различитих позиција зупчаника и делова утробе редуктора и да наручилац не поседује радионичке цртеже већине позиција, није могуће дефинисати другачији норматив. Понуђачи треба да поседују искуство у изради зупчаника и осталих делова редуктора и да преузму ризик који се односи на време израде позиција а који зависи од типа зупчаника, модула, броја зуба, термичке обраде и др. Период предвиђен за израду и монтажу појединачних позиција је и више него довољан за израду и монтажу и најкомликованијих позиција.

За позицију један на пример (Израда и монтажа улазног конусно-тањирастог зупчастог пара (до пречника тањира 100мм) обрачун услуга и плаћање ће се по овом нормативу вршити за конусно-тањирасте парове зупчанике чији је пречник тањира мањи или једнак 100мм. Овај начин обрачун услуга и плаћања се односи на све ставке.

**ПИТАЊЕ 4:**

Пошто се ради о репарацији редуктора, да ли је познато о којим се редукторима ради?

**ОДГОВОР 4:**

Ради се о редукторима постројења допреме угља, система одшљакивања, редукторима за погоне клапни, вентила, дизалица и др.

**У складу са одговором на питање бр.1 овог појашњења, Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.**